යූ ටියුබ් සමාජ මාධ්‍ය නාලිකාවේ මිලියන 124 වාරයක් නැරඹූ ශ්‍රී ලාංකික යොවුන් ගායිකා යොහානිගේ “මැණිකේ මගේ හිතේ” ගීතය ලොව පුරා සංගීත රසකාමීන්ගේ මෙන්ම සංගීතවේදීන්ගේද අවධානය දිනා ගැනීමට සමත් වී තිබෙනවා.යුක්රේන - ඇමරිකානු කැරොලිනා පොටෙෂෙන්කෝ, කැලිෆෝනියාවේ විීථියක මැණිකේ මගේ හිතේ ගීතය වයලීන අනුවාදනයක් ඉදිරිපත් කළ පසු දැන් එය පිවිස ඇත්තේ ඉතාලියේ වීථි වලටයි.ඉතාලියේ නේපල්ස් නුවර සුප්‍රකට සැක්සෆෝන වාදකයෙකු වන ඩැනියෙල් විටාලේ මෙලෙස මැණිකේ මගේ හිතේ ගීතයේ අනුවාදනයක් ඉදිරිපත් කළේ විශේෂ හැකියාවන් සහිත අයෙකුගේ රංගනයක්ද සමගින්.ඩැනියෙල් විටාලේ ගේ මෙම සොඳුරු සැක්සෆෝන අනුවාදනය දැනටමත් එය යූ ටියුබ් නාලිකාවේ දහස් සංඛ්‍යාත නැරඹුම්වාර සටහන්කර අවසන්.